Toshkent shahar hokimligi 21 martdan 24 martgacha Navro‘z bayrami tadbirlarini o‘tkazish dasturi haqida ma’lumot berdi. O‘zbekiston Milliy kutubxonasi orqasida - soat 12:00 dan 22:00 gacha simfonik orkestri konserti va gullar festivali o‘tkaziladi. Sayilgoh ko‘chasidagi favvora oldida va A.Navoiy nomidagi teatr binosi - soat 12:00 dan 19:00 gacha viloyatlar ko‘rgazmasi, DJlar festivali hamda katta konsert dasturlari namoyish etiladi. Davlat xavfsizlik xizmati avtoturargohi - soat 12:00 dan 20:00 gacha “Sharq bozori” tashkil etiladi. Zarafshon KSM avtoturargohi - soat 12:00 dan 20:00 gacha Milliy ustalar ko‘rgazmasi tashkil etiladi. «Hyatt Regency» mehmonxonasi - soat 12:00 dan 18:00 gacha Milliy o‘yinlar tashkil etiladi. Bundan oldin, 21 va 22 mart kunlari Beshyog‘och ko‘chasi bo‘ylab transport harakati to‘xtatilishi xabar berilgandi.